קרב סופה

קרב סופה נערך בשמחת תורה ה'תשפ"ד ב-7 באוקטובר 2023. במסגרת מתקפת הפתע על ישראל הסתערו על קיבוץ סופה עשרות מחבלים של ארגון חמאס.

אליה לילינטל, הרבש"ץ של סופה, זיהה את המחבלים בשלב מוקדם, הרג כמה מהם באמצעות ירי מחלון חדר השירותים בביתו ואסף את כיתת הכוננות שמנתה שישה אנשים.

כיתת הכוננות בלמה את רוב המחבלים בגדר הקיבוץ והגנה על חייהם של כ-200 מתושבי המקום. שלושה מחברי הקיבוץ נרצחו במתקפה.

לאחר כשש שעות הצליח כוח שייטת 13 להגיע לקיבוץ.  עשרה מחבלים נלכדו ו-20 נהרגו בקרבות. בין גופות המחבלים התגלה בין היתר גם דגל המדינה האסלאמית.

במקביל התרחש בסמוך לקיבוץ קרב במוצב סופה, כוח של שייטת 13 הגיע למוצב  על מנת לשחרר את המוצב משליטת המחבלים וחיסל אותם. בנוסף כוח השייטת לקח מחבלים שבויים.

הערות שוליים 

מתקפת הפתע על ישראל (2023)
חמאס: פיגועים
מלחמת חרבות ברזל: קרבות
המדינה האסלאמית: פיגועים בישראל
אוגדת עזה